น้องชายผมแข็งตัวช้าเพราะมันไม่ค่อยรู้สึกที่ผิวอ่ะครับ แต่เสร็จได้ปกติแต่ช้ามาก ไม่ค่อยเสียวเลยครับเหมือนมันชาๆ
สวัสดีค่ะ Kkอาการอวัยวะเพศชายรู้สึกลดลง แข็งตัวช้า ไม่ค่อยรู้สึกตรงผิวนั้น อาจจะเกิดจาก มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศท่เป็นไปตามปกติหรือเป็นสาเหตุทางจิตใจเช่นเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ ทำให้ไม่มีอารมณ์ทางเพศตามปกติได้ในเบื้องต้น พยายามทำจิตใจให้สบาย ลดความกังวลกับเรื่องดังกล่าว ปรับทัศนคติทางเพศ อาจพูดคุยเปิดใจกับผู้ที่มีเพศสัมพันธ์ด้วยและร่วมแก้ปัญหาไปด้วยกัน แต่ถ้ายังมีอาการเป็นมาก จนรบกวนกิจกรรมทางเพศ ควรไปพบแพทย์เพื่อตรวจประเมินหาสาเหตุที่แน่ชัดต่อไป